Document ID: 32012R0075

VYKONÁVACIE NARIADENIE KOMISIE (EÚ) č. 75/2012
z 30. januára 2012,
ktorým sa do Registra chránených označení pôvodu a chránených zemepisných označení zapisuje názov [„Miód z Sejneńszczyny / Łoździejszczyzny“/„Seinų / Lazdijų krašto medus“ (CHOP)]
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
Žiadosť Poľska a Litvy o zápis názvu „Miód z Sejneńszczyny / Łoździejszczyzny“/„Seinų / Lazdijų krašto medus“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie (2).
(2)
Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa preto musí zapísať do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. januára 2012

Labels: 3
18
17